EL
C 472/46
Επίσημη Εφημερίδα της Ευρωπαϊκής Ένωσης
12.12.2022
— Εσφαλμένος καθορισμός του ενδιαφερόμενου κοινού και του βαθμού προσοχής αυτού· — Εσφαλμένος περιορισμός της σχετικής αγοράς στους καμπανίτες οίνους (σαμπάνιες)· — Εσφαλμένη ερμηνεία της έννοιας της κτήσεως διακριτικού χαρακτήρα λόγω χρήσεως και μη συνεκτίμηση της συνάφειας ερευνών αγοράς· — Δεν ελήφθησαν υπόψη οι παρατηρήσεις που υπέβαλε σχετικώς η προσφεύγουσα· — Ανεπαρκής βάση όσον αφορά τη διαπίστωση διακριτικού χαρακτήρα για την Ελλάδα, την Πορτογαλία και το Λουξεμβούργο.
Προσφυγή της 25ης Οκτωβρίου 2022 — M&T 1997 κατά EUIPO — VDS Czmyr Kowalik (Χειρολαβές θυρών και παραθύρων) (Υπόθεση T-654/22) (2022/C 472/53) Γλώσσα του δικογράφου της προσφυγής: η αγγλική Διάδικοι Προσφεύγουσα: M&T 1997, a.s.
(Dobruška, Τσεχική Δημοκρατία) (εκπρόσωπος: T. Dobřichovský, δικηγόρος) Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO) Αντίδικος ενώπιον του τμήματος προσφυγών: VDS Czmyr Kowalik sp.k.
(Świętochłowice, Πολωνία)
Στοιχεία σχετικά με τη διαδικασία ενώπιον του EUIPO Δικαιούχος του επίδικου σχεδίου: Η προσφεύγουσα ενώπιον του Γενικού Δικαστηρίου Επίδικο σχέδιο: Υπ’ αριθ.
2 138 008-0031 σχέδιο της Ευρωπαϊκής Ένωσης Διαδικασία ενώπιον του EUIPO: Διαδικασία για την κήρυξη ακυρότητας Προσβαλλόμενη απόφαση: Απόφαση του τρίτου τμήματος προσφυγών του EUIPO της 29ης Αυγούστου 2022 στην υπόθεση R 29/2022-3
Αιτήματα Η προσφεύγουσα ζητεί από το Γενικό Δικαστήριο: — να ακυρώσει την προσβαλλόμενη απόφαση· — να μεταρρυθμίσει την προσβαλλόμενη απόφαση έτσι ώστε να γίνει δεκτή η προσφυγή που άσκησε η προσφεύγουσα, να απορριφθεί η αίτηση για την κήρυξη ακυρότητας και να καταδικαστεί η αντίδικος ενώπιον του τμήματος προσφυγών στα δικαστικά έξοδα στα οποία υποβλήθηκε η προσφεύγουσα στη διαδικασία ενώπιον του τμήματος προσφυγών και του τμήματος ακυρώσεων· — να καταδικάσει την αντίδικο ενώπιον του τμήματος προσφυγών στα δικαστικά έξοδα της προσφεύγουσας.
Προβαλλόμενοι λόγοι — Παράβαση του άρθρου 25, παράγραφος 1, στοιχείο β', του κανονισμού (ΕΚ) 6/2002 του Συμβουλίου, σε συνδυασμό με το άρθρο του 6· — Παράβαση του άρθρου 64, παράγραφος 1, του κανονισμού (ΕΚ) 6/2002 του Συμβουλίου, σε συνδυασμό με το άρθρο του 65, παράγραφος 1.